ભૂકંપે નેપાળમાં ભારે તબાહી મચાવી દીધી છે. સંદેશા વ્યવહારનું માળખું યે તબાહ થયું છે જેથી કોમ્યુનિકેશનની સમસ્યા વધુ વકરી છે. ભૂકંપ, પૂર જેવી કુદરતી આફતોમાં હેમ રેડિયોએ સંકટ સમયની સાંકળ બની રહે છે. ટેકનોલોજીના યુગમાં કુદરતી આફતોમાં કોમ્યુનિકેશન સેટઅપ ન હોય તેવા સંજોગોમાં હેમ રેડિયો આશાનું કિરણ સાબિત થઇ શકે છે.ગુજરાત ઇન્સ્ટિટયુટ ઓફ મેચ્યોર રેડિયોના જોઇન્ટ સેક્રેટરી પ્રવિણ વાલેરાએ જણાવ્યું કે, નેપાળમાં સંદેશા વ્યવહાર માટે હેમ રેડિયો ટીમની સેવા લેવાઇ છે. હેમ રેડિયોના ચાર નિષ્ણાતો નેપાળ જવા રવાના થયાં છે. ૧૫ દિવસ સુધી નેપાળમાં રોકાશે. કાઠમંડુમાં રેડિયો સ્ટેશન ઉભુ કરાશે. આ ટીમ દિલ્હી સાથે સંપર્કમાં રહેશે. ઉલ્લેખનીય છેકે, ગુજરાતની હેમ રેડિયો ટીમે કચ્છ - લાતુર ભૂકંપમાં સરાહનીય કામગીરી બજાવી હતી.